MINT บวกเกือบ 3% นิวไฮตั้งแต่เข้าตลาดฯ จับตากำไร Q3 โตแกร่งรับไฮซีซั่น
MINT บวกเกือบ 3% นิวไฮตั้งแต่เข้าตลาดฯ จับตากำไร Q3 โตแกร่งรับไฮซีซั่น ล่าสุด ณ เวลา 13.14 น. ราคาอยู่ที่ 44.25 บาท บวก 2.91 บาท หรือ 2.91% สูงสุดที่ 44.25 บาท ต่ำสุดที่ 43.25 บาท มูลค่าซื้อขายที่ 607.64 ล้านบาท 
3 พ.ย. 2560

ผู้สื่อข่าวรายงานว่า ราคาหุ้นบริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 13.14 น. ราคาอยู่ที่ 44.25 บาท บวก 2.91 บาท หรือ 2.91% สูงสุดที่ 44.25 บาท ต่ำสุดที่ 43.25 บาท มูลค่าซื้อขายที่ 607.64 ล้านบาท ขณะที่ดัชนีตลาดหุ้นไทยโดยรวมบวก 0.04%

ทั้งนี้ราคาหุ้น MINT ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 14 ต.ค. 2531
ด้านนักวิเคราะห์ บล.ธนชาต เปิดเผยในบทวิเคราะห์ว่า แนะนำ ”ซื้อ” ในราคาเป้าหมายพื้นฐานที่ 48 บาท เนื่องจากธุรกิจโรงแรมเริ่มเข้าสู่ช่วง High Season ในเดือน พ.ย.-ต.ค. ขณะที่ธุรกิจอาหารคาดว่าจะเร่งตัวขึ้นดีทั้งในช่วงเดียวกันของปีก่อน และไตรมาสก่อนหน้าจากฐานที่ต่ำในปีก่อน และฤดูใช้จ่ายปลายปี
อีกทั้งธุรกิจโรงแรมในต่างประเทศคาดว่าจะเร่งตัวขึ้นหลังโรงแรม Tivoli ที่ปิดปรับปรุงไปก่อนหน้าสามารถปรับราคาห้องขึ้น นอกจากนี้ราคาหุ้น Underperform ตลาด และกลุ่มตั้งแต่ ส.ค.ที่ ผ่านมา ขณะที่ทางเทคนิคทะลุกรอบ Ascending มีเป้าหมายที่ 46.50 บาท
ขณะที่ นักวิเคราะห์ บล.เอเชีย พลัส เปิดเผยในบทวิเคราะห์ว่า คาดกำไรปกติไตรมาส 3/60 เพิ่มขึ้น 17% เทียบกับปีก่อน ที่ 1.16 พันล้านบาท และจะสูงมากขึ้นในไตรมาส 4/60 จากช่วง High Season ธุรกิจโรงแรมที่เติบโตต่อเนื่องในอัตรา 5% เทียบกับช่วงเดียวกันปีก่อน
ขณะที่ธุรกิจอาหารคาดยอดขายสาขาเดิม (SSSG) กลับมาเป็นบวกจากอานิสงค์เทศกาลเฉลิมฉลองปลายปีมากระตุ้นการบริโภค ซึ่ง MINT มีแผนขยายสาขาร้านอาหารใหม่ในไตรมาส 3/60 คาดเพิ่มขึ้นประมาณ 6% เทียบกับปีก่อน และคาดว่าจะผลักดันรายได้จากการดำเนินงานไตรมาส 3/60 เพิ่มขึ้น 4% เทียบกับปีก่อน เท่ากับ 1.36 หมื่นล้านบาท
ส่วนปัจจัยทางเทคนิค MINT ราคาพักตัวในแนวโน้มขาขึ้น โดยเห็นการชะลอตัวของ RSI และ Stochastic แต่ด้วยแนวโน้มที่ดีของราคาและ MACD จึงคาดว่าในระยะสั้นราคาน่าจะย่อตัวลงก่อนวิ่งขึ้นไปได้ต่อ